As antigas CPU yeran montatas en computadors d'un solo proposito (por eixemplo una maquina expendedora de bebitas) ixo feba que calese disenyar una CPU especifica ta cada tipo de fairan encarecindo muito o cost, mas entabant s'aconseguiría fabricar CPU preparatas ta executar mas d'un programa estando o primer paso ta plegar a o que hue conoixemos como Computador Personal (PC). Con a expansión d'os transistors CMOS y l'uso d'os cercuitos integratos plegó a standardización en a fabricación d'as CPU. Asinas, o cercuito integrato ha permitito ir aumentando a complexidat d'os microprocesadors continament (seguindo a lei de Moore) dica conseguir disenyar-los en chicotz espacios de nomás bells milimetros. A miniaturización y standardización d'as CPU ha incrementato a presencia de dispositivos dichitals en a vida moderna luent d'as limitatas aplicacions d'as primeras UCP. Os microprocesadors modernos apareixen en quasi qualsiquier dispositivo, dende automobils dica ordinadors pasando por telofonos mobils, reproductors de musica portatils u chuguetz ta os ninos por eixemplo.